తెలంగాణలో మహిళా తహసీల్దార్ దారుణహత్య WATCH LIVE TV
క్రికెటర్లూ ఆ లీగ్‌లో ఆడొద్దండి : బీసీసీఐ
బీసీసీఐ నుంచి సరైన అనుమతి లేకుండా నిర్వహించనున్నఇండియన్ జూనియర్ ప్రీమియర్ లీగ్
TNN | Updated:
Sep 11, 2017, 08:47PM IST
బీసీసీఐ నుంచి సరైన అనుమతి లేకుండా నిర్వహించనున్నఇండియన్ జూనియర్ ప్రీమియర్ లీగ్ ( ఐజేపీఎల్ )&zwnj;&zwnj;లో క్రికెటర్లు ఎవరూ ఆడకూడని బోర్డు తాజాగా హెచ్చరికలు జారీ చేసింది. దుబాయ్ వేదికగా సెప్టెంబరు 19 నుంచి 29 వరకు ఈ లీగ్ జరగనుంది. ఐసీసీ అకాడమీ గ్రౌండ్&zwnj;లోనే ఈ మ్యాచ్&zwnj;లు జరగనున్నాయి. ఇటీవల లీగ్ ఆరంభోత్సవ కార్యక్రమంలో నిర్వాహకులు ఐసీసీ లోగోని కూడా వినియోగించారు. కానీ.. తాజాగా బీసీసీఐ తమ క్రికెటర్లని లీగ్&zwnj;కి పంపబోమని చెప్పడంతో నిర్వాహకులు షాక్&zwnj;కి గురయ్యారు.
బీసీసీఐ వద్ద రిజస్టర్ చేసుకున్న క్రికెటర్లు.. వివిధ రాష్ట్రాల క్రికెట్ అసోషియేషన్&zwnj;కి చెందిన అండర్-16, అండర్-19 ఆటగాళ్లు కూడా ఇక టోర్నీలో పాల్గొనేందుకు వీలులేదని.. అసోషియేషన్లు ఈ మేరకు జాగ్రత్తలు తీసుకోవాల్సిందిగా బోర్డు ఆదేశించింది. చిత్రంగా.. ఈ టోర్నీకి భారత వెటరన్ ఓపెనర్ గౌతమ్ గంభీర్ భారత్ తరఫున ప్రచారకర్తగా ఉండటం విశేషం. ఇలాంటి టోర్నీలను ప్రోత్సహిస్తూ.. భారత క్రికెటర్లని పంపితే.. ఇండియన్ ప్రీమియర్ లీగ్ ( ఐపీఎల్ ) కళ ఎక్కడ తప్పుతుందోనని బీసీసీఐ ఆందోళన చెందుతోంది. ఇందులో భాగంగానే ప్రస్తుతం ఆటగాళ్లకి హెచ్చరికలు జారీ చేసినట్లు తెలుస్తోంది.